CELEX: 32016R2224
Language: fi
Date: 2016-12-05 00:00:00
Title: Komission täytäntöönpanoasetus (EU) 2016/2224, annettu 5 päivänä joulukuuta 2016, tiettyjen tavaroiden luokittelusta yhdistettyyn nimikkeistöön

10.12.2016   
            
            
               FI
            
            
               Euroopan unionin virallinen lehti
            
            
               L 336/22
            
         KOMISSION TÄYTÄNTÖÖNPANOASETUS (EU) 2016/2224,
   annettu 5 päivänä joulukuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2016.
      
         
            Komission puolesta
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähkölaite (nk. ”langaton kaiuttimen adapteri”), joka on kotelossa ja jonka mitat ovat noin 52 × 52 × 13 mm ja paino 26 g.
                  Langaton kaiuttimen adapteri koostuu seuraavista:
                  
                              —
                           
                           
                              sisäänrakennettu ladattava akku,
                           
                        
                              —
                           
                           
                              digitaali-analogiamuunnin,
                           
                        
                              —
                           
                           
                              Bluetooth-teknologiaan perustuva lähetin-vastaanotin (A2DP-profiili, ”Advanced Audio Distribution Profile”),
                           
                        
                              —
                           
                           
                              USB-portti lataamista varten ja
                           
                        
                              —
                           
                           
                              3,5 mm:n audioportti yhdistettäväksi kaiutinjärjestelmään (ei tulliviranomaisille esitettävien tavaroiden joukossa).
                           
                        Laitteella käyttäjä voi kuunnella musiikkia älypuhelimesta tai vastaavasta kannettavasta laitteesta kodin audiojärjestelmän tai erillisten kaiuttimien välityksellä.
                  Audiosignaali lähetetään langattomasti Bluetooth-yhteydellä älypuhelimesta laitteeseen. Laitteessa digitaalinen signaali muunnetaan analogiseksi signaaliksi ja se lähetetään kaapelin välityksellä kodin audiojärjestelmään tai erillisiin kaiuttimiin. Laitteessa on Pause- ja Play-painikkeet, joilla musiikin kuuntelu voidaan keskeyttää ja aloittaa, mutta siinä ei ole mahdollisuutta musiikin valintaan tai äänenvoimakkuuden säätöön.
               
               
                  8517 62 00 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8517  ja 8517 62 00  nimiketekstien mukaan.
                  Koska laite voi yksinomaan lähettää ja vastaanottaa audiosignaaleja langattomasti Bluetooth-yhteyden (A2DP) välityksellä eikä se itse tuota audiosignaaleja tai ääntä, sitä ei voida katsoa äänen toistolaitteeksi. Sen vuoksi luokittelu nimikkeeseen 8519  ei tule kyseeseen.
                  Laitteen tarkoituksena on vastaanottaa audiodataa langattomasti esimerkiksi matkapuhelimesta ja lähettää kyseinen data kaiuttimiin kaapelin välityksellä. Tiedon vastaanottamis-, muuntamis- ja lähettämistoiminto sisältyy CN-koodin 8517 62 00  nimiketekstiin.
                  Laite on sen vuoksi luokiteltava CN-koodiin 8517 62 00  äänen tai muiden tietojen vastaanottamiseen, muuntamiseen ja lähettämiseen käytettäväksi koneeksi.